open-index/open-wikipedia-markdown huggingface dataset:
Suomen Luotto-osuuskunta

**Suomen Luotto-osuuskunta** (aik. **Luottokunta**) on vuonna 1965 perustettu osuuskunta. Osuuskunta tarjosi maksamiseen liittyviä palveluita jäsenyrityksilleen ja kuluttajille vuosikymmenten ajan, kunnes myi liiketoimintansa Nets Holdingille 2012. Suomen Luotto-osuuskunta on purkautumassa lähivuosien aikana.
__NOTOC__
## Osuuskunnan synty ja toiminta
Osuuskunnan perustajina olivat Helsingin Aleksanterinkadun kauppiaat ja pankit, jotka halusivat tehdä maksamisesta sujuvampaa. Luottokunnan ensimmäinen maksukortti oli OK-kortti.

Maksuvälinevalikoima laajeni voimakkaasti. 1970-luvulla markkinoille tuli yrityksille tarkoitettu Business Eurocard -kortti ja Lounasseteli. Luottokunta ja ravintolat perustivat *Lounasseteli Oy*:n vuonna 1974 ravintolaelinkeinon aloitteesta tukemaan niiden yritysten työpaikkaruokailun järjestämistä, joilla ei ollut omaa ruokalaa. Lounasseteli Oy sulautui vuonna 1989 Luottokuntaan. Visa-kortit liitettiin Luottokunnan tuotevalikoimaan 1980-luvun alussa. Vuonna 2009 Luottokunta toi markkinoille Virikesetelin, jolla voi maksaa liikunta- ja kulttuuripalveluja.

Osuuskunnan jäsenyys oli pitkään vaatimuksena sille, että kauppa saattoi vastaanottaa Visa- ja MasterCard-korttimaksuja. Luottokunnan pääomistajia ovat pankit ja kaupan keskusliikkeet. Niiden lisäksi Luottokunnalla on noin 20 000 jäsentä, joista hyvin monet pienyrityksiä.

## Liiketoiminnan myynti
Vuoden 2012 huhtikuussa Luottokunta luovutti liiketoimintansa tytäryhtiölleen *Eurocard Oy*:lle, jonka nimeksi muutettiin samassa yhteydessä *Luottokunta Oy*. Osuuskunta vaihtoi uudeksi nimekseen *Suomen Luotto-osuuskunta*.  Samaan aikaan uutisoitiin Luottokunta Oy:n myynnistä huutokaupalla. Toimitusjohtaja Heikki Kapasen mukaan Luottokunta haki suurempaa volyymi- ja palvelukehityspohjaa.

Elokuussa 2012 Luottokunta Oy:n koko osakekanta myytiin 170 milj. eurolla tanskalaiselle Nets Holding A/S:lle, jonka tytäryhtiö Nets Finland oli toiminut Suomessa vuodesta 1999. Kauppaa toteutui lopullisesti 31. lokakuuta 2012 mennessä. Luottokunta Oy:n nimi muutettiin 14. tammikuuta 2013 Nets Oy:ksi.

## Osuuskunnan purkaminen
Suomen Luotto-osuuskunta on ilmoittanut suunnitelmakseen osuuskunnan varojen jakamisen jäsenille ja osuuskunnan purkamisen muutaman vuoden kuluessa.

Osuuskunta arvioi joulukuussa 2012 yhden osuutensa arvoksi noin 3&nbsp;400–4&nbsp;000 euroa. Samoihin aikoihin uutisoitiin, että ”jobbarit” olivat pikavoittojen toivossa ostaneet osuuksia suorilla puhelinkaupoilla pilkkahintaan. Osuuskunnalla oli tuolloin 67&nbsp;400 osuutta. Suurimmat omistajat olivat pankkeja ja kaupan keskusliikkeitä: Nordean osuus oli 27 %, OP-Pohjolan 17 % ja Danske Bankin 9 %. Sekä Kesko että SOK omistivat kumpikin 6 % osuuksista. Osuuskunnalla on lisäksi noin 20&nbsp;000 jäsentä, jotka kukin omistavat vain yhden osuuden.

Osuuskunta jakoi varojaan vuosina 2012–2017 osuuspääoman korkona 4&nbsp;105 euroa/osuus. Jäseniä osuuskunnalla oli vuoden 2016 lopussa vielä 19&nbsp;931. Osuuskunta arvioi vuonna 2017 saavansa tuloja vielä vuosina 2019–2020.

## Lähteet

## Aiheesta muualla
* 
* Luottokunnan toiminnanjohtaja Olavi Laineen haastattelu Yle 24.11.1966
Jill St. John

**Jill St. John**, oik. *Jill Arlyn Oppenheim* (s. 19. elokuuta 1940) on yhdysvaltalainen näyttelijä. Hän on näytellyt muun muassa Bond-tyttöä James Bond -elokuvassa *[[Timantit ovat ikuisia]]*. 1960–1980-luvuilla hän näytteli useissa televisiosarjoissa ja -elokuvissa. Hänen puolisonsa on vuodesta 1990 ollut näyttelijä Robert Wagner.

## Lähteet

## Aiheesta muualla
*
Penttala

**Penttala** on suomalainen sukunimi seuraavilla henkilöillä:

* Isak Penttala (1883–1955), SDP:n kansanedustaja
* Jussi Penttala (s. 1993), freestylehiihtäjä
* Olli Penttala (s. 1995), freestylehiihtäjä
* Pia Penttala (s. 1970), psyko- ja perheterapeutti
* Viljo J. Penttala (1891–1966), kansakoulunopettaja ja suojeluskuntajärjestön aktiivi
* Vesa Penttala (s. 1945), betonitekniikan professori
* Viljo Penttala (1891-1966), urheilujärjestövaikuttaja ja suojeluskuntajärjestön aktiivi
* Väinö Penttala (myöh. Vaissalo) (1897−1976), painija, Viljo Pentalan veli.
Memories (David Guettan kappale)

**Memories** on ranskalaisen DJ:n David Guettan kappale, jossa esiintyy myös amerikkalainen räppäri Kid Cudi. Se julkaistiin Guettan neljännen, One Love-studioalbumin neljäntenä singlenä. Kappaleesta tuli Top 5-hitti Itävallassa, Belgiassa, Tšekissä, Australiassa, Alankomaissa, Suomessa, Puolassa, Uudessa-Seelannissa, Ranskassa ja Irlannissa. Siitä tuli Top 10-hitti Saksassa, Sveitsissä ja Tanskassa. Kappaleen musiikkivideo kuvattiin Miamissa ja sen ohjasi Keith Schofield.

## Kappalelista

**UK CD Single**

* 1. "Memories" – 3:28
* 2. "Memories" (Fuck Me I'm Famous Remix) – 6:06

**French CD Single**

* 1. "Memories" – 3:28
* 2. "Memories" (Extended) – 5:20
* 3. "Memories" (Fuck Me I'm Famous Remix) – 6:06

## Lähteet
Major League Baseball -kausi 1887

**Major League Baseball -kausi 1887** käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat peräti viidentoista ottelun sarjassa, jossa Detroit Wolverines voitti St. Louis Brownsin 10–5. NL:n kakkoseksi jäi Philadelphia Phillies, joka päätti kautensa ennennäkemättömään 16 peräkkäiseen voittoon, välissä tosin yksi tasapeli, joita ei kuitenkaan huomioida yleensä MLB:n tilastoissa, vaan ottelut pyritään uusimaan ensi tilassa. 16. huhtikuuta Baltimore Oriolesin Mike Griffinistä tuli ensimmäinen pelaaja, joka on lyönyt kunnarin ensimmäisellä Major Leaguen lyöntivuorollaan.

## Major League

## Postseason

## Lähteet

## Aiheesta muualla

* Baseball almanakka - National League 1887
* Baseball almanakka - American Association 1887
* The Sports Almanac - Major League Baseball Playoffs 1884-1890 
* Philliesin otteluohjelma kaudella 1887
Heinävita

**Heinävita** (*Potamogeton gramineus*) on vitojen sukuun kuuluva laji. Uposlehdissä ei ole ruotia. Ne ovat muodoltaan suikeita ja kapeita ja ne ovat tyvestä suippoja. Lajilla on joskus kelluslehtiä, mutta ne voivat puuttua. Lehdet sijaitsevat kierteisesti. Kukinto on tähkä, jossa on jäykkä ja ylöspäin paksuneva perä. Hedelmä on oliivinvihreä ja luumarjamainen. Heinävita kukkii kesä- ja heinäkuussa. Sitä esiintyy järvissä, joissa, ojissa ja joskus myös murtovedessä.

Heinävita voi risteytyä useiden muiden vitalajien, kuten uistinvidan, ahvenvidan tai välkevidan, kanssa.

## Lähteet

## Aiheesta muualla
* Suomen Lajitietokeskus: Heinävita (''Potamogeton gramineus'')
* Kasviatlas 2022: Heinävidan (''Potamogeton gramineus'') levinneisyys Suomessa.
* Luopioisten kasvisto: Heinävita (''Potamogeton gramineus'')
* United States Department of Agriculture (USDA): ''Potamogeton gramineus'' 
* Flora of China: ''Potamogeton gramineus''
Pötsisienet

**Pötsisienet** (Neocallimastigomycota) on lajimäärältään nykytiedon (2013) mukaan toistaiseksi pieni sienten fylogeneettinen kaari, joka sijoittuu DNA-tutkimusten perusteella suhteellisen lähelle piiskasiimasieniä (Chytridiomycota). Kaareen kuuluu vain biologinen luokka Neocallistomyces. Pötsisieniä on tavattu lähinnä nisäkkäiden ruoansulatuselimistössä, ja niillä on merkitystä ravintokuitujen käytössä isäntäeläinten aineenvaihdunnassa. Pötsisienet ovat monien bakteerien, esimerkiksi Clostridium-bakteerien tapaan obligatorisia anaerobeja, mikä tarkoittaa, että ne eivät voi elää vapaata happea sisältävässä ympäristössä. Aineenvaihdunnaltaan pötsisienten erityislaatuisuutena on energiantuotanto fermentaation avulla. Niiltä puuttuvat kokonaan mitokondriot, jotka ovat ominaisia happea käyttävien eliöiden energiatehtaina. Pötsisienillä on muiden sienten tapaan sekovarsi ja ne lisääntyvät parveiluitiöiden avulla.

Pötsisienet on löytänyt tieteelle Colin Orpin 1970-luvulla.

## Lähteet

## Aiheesta muualla
*Tieteen termipankki: Pötsisienet (Neocallimastigomycota)
*Encyclopedia of Life (EOL): Neocallimastigomycota
Slovakian naisten jalkapallomaajoukkue

**Slovakian naisten jalkapallomaajoukkue** edustaa Slovakiaa kansainvälisissä otteluissa.  Slovakia ei ole koskaan saanut paikkaa maailmanmestaruuskilpailuissa eikä Euroopan-mestaruuskilpailuissa. Maaliskuussa 2019 joukkue on FIFA-rankingissa sijalla 46.

Slovakia teki debyyttinsä ystävyysottelussa Tšekkiä vastaan 21. kesäkuuta 1993. Slovakia hävisi 0–6. 

## Lähteet
### Viitteet
Isokärsämö

**Isokärsämö** (*Achillea salicifolia*) on kärsämöiden sukuun kuuluva kasvilaji. Se muistuttaa ojakärsämöä (*Achillea ptarmica*), mutta on kookkaampi. Lehtien reuna on kaksinkertaisesti sahalaitainen. Lehdet ovat vaaleanvihreät tai kellertävät. Lehtilapa on karvainen. Mykerö on melko tiheä. Lajia tavataan enimmäkseen Saksan itäosissa. Sitä tavataan myös Vanajaveden ympäristössä sekä muualla Suomessa uustulokkaana.

## Lähteet

## Aiheesta muualla
* Kasviatlas 2022: Isokärsämön (''Achillea salicifolia'') levinneisyys Suomessa.
* Suomen Lajitietokeskus: Isokärsämö – ''Achillea salicifolia''
* Pohjolan kasvien pauloissa: ''Achillea salicifolia'' - isokärsämö
Perintöosuuden luovutus

**Perintöosuuden luovutus** on perittävän kuoleman jälkeen tehtävä oikeustoimi, jolla kuolinpesän osakas siirtää toiselle henkilölle oikeutensa saada perinnönjaossa perintöosaansa vastaava määrä omaisuutta. Luovutus voi tapahtua vastiketta vastaan tai vastikkeetta. Pesäosuutensa voi luovuttaa myös yleisjälkisäädöksen saaja. Luovutuksen saajana voi yhtä hyvin olla pesän osakas tai pesän oikeuspiirin ulkopuolinen henkilö. Perintöosuuden eli pesäosuuden luovutus tai luovutukset korvaavat perinnönjaon.

Tällainen oikeustoimi on tehtävä kirjallisesti ja luovutusasiakirja on allekirjoitettava, mutta siinä ei tarvitse noudattaa kiinteistön kaupan muotoja, vaikka vainajan jäämistöön kuuluisikin kiinteää omaisuutta. Sen sijaan, jos perillinen myy osuutensa jäämistöön kuuluvasta kiinteistöstä, on myynnissä noudatettava kiinteistön kaupan muotoja. Luovutuksensaajalla on oikeus ja velvollisuus hakea kiinteistösaannolleen lainhuuto ja hänellä on myös mahdollisuus käyttää omistajan kannevaltaa sivullistahon suhteen.

Perintöosuuden luovutuksen oikeusvaikutuksista on huomattava, että perillinen säilyy kuolinpesän osakkaana luovutuksesta huolimatta. Toisaalta luovutuksensaajan asema muistuttaa läheisesti perillisen asemaa. Niinpä luovutuksensaajalla on esimerkiksi käytettävissään samat oikeussuojakeinot kuin perilliselläkin. Luovutuksensaajan suojana pesänselvityksessä ja perinnönjaossa ovat perintökaaren säätämät määräykset siitä, että häntä on kohdeltava kuin osakasta.

Perintöosuuden luovutus ei muuta pesän osakkuussuhteita. Luovuttaja säilyttää hallintovaltuutensa ja ainoastaan hän on osallinen yhteishallintoon. Hallintaan liittyvissä asioissa luovutuksen saajaa ei tarvitse kuulla. Tämä perustuu siihen, että luovuttajaosakkaan tulee voida valvoa yhteishallintoa, sillä hän on kaupanvastuussa sovitun osuuden saannista ja hänen on pystyttävä estämään etuaan loukkaavat toimet.

Jottei luovutuksensaajan etuja voitaisi vahingoittaa pesän osakkaiden käyttäessä oikeuksiaan väärin, on hänellä valta käynnistää pesänselvitys ja perinnönjako sekä oikeus hyödyntää osakkaalle säädettyjä oikeuksia. Luovutuksensaaja on kutsuttava perinnönjakotilaisuuteen ja häntä on kuultava laadittaessa alustavaa jakoehdotusta. Hänellä on myös oikeus saada osa kaikenlaatuisesta omaisuudesta, ellei saada aikaan sovintoa muunlaisesta jaosta. Lisäksi hänellä on oikeus moittia suoritettua jakoa. Näillä perusteilla on oikeutettua käyttää nimitystä rinnakkaislegitimaatio.

Luovutuksensaajan omistusoikeus hänelle tulevaan omaisuuteen syntyy perintöosuuden luovutuksen ja perinnönjaon yhteisvaikutuksesta. Luovutuksesta tehdyn asiakirjan otsikko ei määrää sille asetettavia muotovaatimuksia, vaan tärkeintä on luovutustarkoitus (KKO 1965 II 48). Tästä säännöstä käytetään nimitystä *falsa demonstratio non nocet.* Asiakirjasta (sopimuksesta) on käytävä ilmi luovutuksen kohde, sopimusehdot ja mahdollinen luovutushinta. Käytännössä luovutukset tapahtuvat käypiä jakoarvoja alhaisemmin hinnoin.

## Katso myös
* Perinnöstä luopuminen

## Lähteet
Millstreet

**Millstreet** () on pikkukaupunki Corkin kreivikunnassa Irlannissa. Siellä järjestettiin Eurovision laulukilpailu 1993. Kilpailun tapahtumapaikkana oli kaupungin hevosurheilukeskus Glen Greens Arena.

## Lähteet
Levymaneetit

**Levymaneetit** eli **ryömijämaneetit** (Platyctenida) on lonkeromaneetteihin kuuluva lahko. Levymaneetit ovat ainoita kampamaneetteihin kuuluvia pohjaeläimiä. Levymaneetit ovat keskimäärin noin 15 cm pitkiä. Ne ovat dorsaalisesti litistyneitä ja niillä on kaksi ohutta ja pitkää lonkeroa, jotka ovat ominaisia lonkeromaneettien luokkaan kuuluville lajeille. Levymaneetit liikkuvat ja kiinnittyvät merenpohjaan kääntämällä nurin nielunsa ja käyttämällä lihaksista ”jalkaansa”.

Levymaneetit omaavat suojavärityksen ja ne elävät kivillä, levissä, pehmeän korallin päällä tai muiden eliöiden pinnalla, kuten polttiaiseläinten ja piikkinahkaisten eläinten päällä. Levymaneetit usein erottuvat pitkistä haarautuvista lonkeroistaan, kun ne hyppivät eliöiden päältä virtaukseen. Levymaneetit usein elävät ectosymbioottisessa suhteessa eläimeen, jonka päällä ne elävät.

## Lähteet
Pere (Pirkkala)

**Pere** on Pirkkalan 14. kaupunginosa  ja Nuolialan kylän koillisin asuinalue. Sen raja-asuinalueita ovat idässä Partolaan kuuluvat Pikku-Venetsia ja Nuolialanlaakso sekä etelässä ja lännessä Nuolialaan kuuluvat Eskolan, Perttulan ja Silvon tilat. 

Pereelle on rakennettu uutta rakennuskantaa 2000-luvulla. Vuoden 2020 taajamakaavassa Pereensaareen on suunniteltu uusi venesatama, puistoaluetta ja mahdollisesti viljelypalstoja.

## Lähteet

## Aiheesta muualla
*Vanhoja valokuvia  Pirkkala-seura.
Haarapyrstömedestäjä

**Haarapyrstömedestäjä** (*Aethopyga christinae*) on medestäjien heimoon kuuluva varpuslintu.

## Levinneisyys
Haarapyrstömedestäjää tavataan Kiinan kaakkoisosissa ja Kaakkois-Aasian pohjoisosissa. Lajin kannankehitys on laskeva, mutta sen ei uskota olevan vaarassa, ja laji on luokiteltu elinvoimaiseksi.

## Lähteet
Laidunmedestäjä

**Laidunmedestäjä** (*Aethopyga saturata*) on medestäjien heimoon kuuluva varpuslintu.

## Levinneisyys
Laidunmedestäjää tavataan Intian niemimaan pohjoisosissa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.

## Lähteet
Punamedestäjä

**Punamedestäjä** (*Aethopyga temminckii*) on Kaakkois-Aasiassa tavattava medestäjien heimoon kuuluva varpuslintu. Sitä pidettiin aiemmin samana lajina tulimedestäjän (*Aethopyga mystacalis*) kanssa.

## Lähteet
Säästöpankkiosakeyhtiö

**Säästöpankkiosakeyhtiö** on säästöpankin toimintaa jatkava osakeyhtiömuotoinen pankki. Säästöpankkiosakeyhtiön nimessä on säästöpankkilain (28.12.2001/1502) mukaan oltava sana tai yhdysosa *säästöpankki*. 

Säästöpankkiosakeyhtiö voidaan säästöpankkilain mukaan perustaa silloin, kun säästöpankin koko toiminta luovutetaan perustettavalle osakeyhtiölle. Jos uuden osakeyhtiön sääntöihin otetaan määräys, jonka mukaan pankin erityistarkoituksena on säästäväisyyden edistäminen, on syntyvä osakeyhtiö säästöpankkiosakeyhtiö. 

Säästöpankkiosakeyhtiö voidaan säästöpankkilain mukaan muuttaa liikepankiksi yhtiöjärjestystä muuttamalla.

## Historiaa
Ulkomailla säästöpankkeja alettiin muuntaa osakeyhtiöiksi jo 1970-luvulla. Suomessa muunto ei vielä tuolloin ollut mahdollista. Säästöpankeilla oli kuitenkin mahdollisuus ottaa vastaan pääomaa niin sanotuista lisärahastoista. Mielenkiinto tähän oli olematonta, koska pääomapanos rahastoon ei tuonut vaikutusvaltaa toisin kuin osakeyhtiömuodossa. Vuonna 1989 kuitenkin Suomen Työväen Säästöpankki muutettiin erityisen lain nojalla STS-Pankki -nimiseksi liikepankiksi.

Säästöpankin muuttaminen säästöpankkiosakeyhtiöksi tuli mahdolliseksi 1992. Ensimmäinen säästöpankkiosakeyhtiö oli Suomen Säästöpankki. Pankki oli tuolloin vakavissa vaikeuksissa ja se muutettiin lain tultua voimaan välittömästi säästöpankkiosakeyhtiöksi, jotta se voisi ottaa vastaan valtion tukea. Tuen ehtona oli osakeyhtiömuoto, jotta valtiovalta voisi vaikuttaa pankkiin. Seuraava säästöpankkiosakeyhtiö oli Aktia, joka muuttui osakeyhtiömuotoon keväällä 1993. Aktia on myöhemmin muuttunut liikepankiksi.

Säästöpankkiryhmässä toimii nykyisin sekä säästöpankkeja että säästöpankkiosakeyhtiöitä. Säästöpankkiosakeyhtiöitä toimi kesällä 2017 yhteensä 5.

## Katso myös
* Säästöpankki
* Säästöpankki (yhtiömuoto)

## Lähteet
* Säästöpankkilaki (28.12.2001/1502) 
### Viitteet
Detroit Wolverines

**Detroit Wolverines** oli yhdysvaltalainen baseballjoukkue, joka pelasi National Leaguessa 1881–1888. Liigamestaruuden Wolverines voitti kaudella 1887, jolloin se myös voitti viidentoista ottelun sarjassa St. Louis Brownsin, joka oli American Association -liigan mestari. Tuo näytösotteluiden sarja oli 1800-luvun versio nykyisestä World Series -mestaruussarjasta. Rahavaikeuksiin joutunut joukkue lakkautettiin kauden 1888 jälkeen. Kaikkiaan joukkueelle kertyi 426 voittoa ja 437 tappiota kahdeksan liigakauden aikana.

Detroitin pormestarin William G. Thompsonin ehdotuksesta perustettu joukkue pelasi ensimmäisen Major League Baseball -ottelunsa Detroitissa 2. toukokuuta 1881 1286 katsojan edessä. Joukkueen kotikenttä Recreation Park sijaitsi Brady Streetin ja Willis Avenuen välissä ja se purettiin vuonna 1894.

Joukkueella on edelleen hallussaan yhdessä vuorossa annettujen juoksujen ennätys MLB:ssa. Tämä tapahtui 6. syyskuuta 1883 ottelussa White Stockingsia vastaan. Joukkue antoi 6–26 tappioon päättyneessä ottelussa 18 juoksua seitsemännessä ulkovuorossaan. 

## Lähteet

## Aiheesta muualla

* joukkueen historia
Jaavanmedestäjä

**Jaavanmedestäjä** (*Aethopyga eximia*) on medestäjien heimoon kuuluva varpuslintu.

## Levinneisyys
Jaavanmedestäjää tavataan Indonesiassa Jaavan saarella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Kalle Kämäräinen

**Kalle Fredrik Kämäräinen** (24. marraskuuta 1892 Kiuruvesi – 25. toukokuuta 1964 Kiuruvesi) oli suomalainen maanviljelijä, kunnallisneuvos ja Maalaisliiton kansanedustaja.

Kalle Kämäräinen oli 1600-luvulla perustetun Luupuveden Niemen kantatilan 13. isäntä Kiuruvedellä, Ylä-Savossa. Hänen isänsä oli Pekka Fredrik Kämäräinen (1871–1910) ja äitinsä Olga Sofia Pöksyläinen (1866–1930) ja Kalle oli seitsenlapsisen perheen esikoinen.

Kalle Kämäräinen kävi kansakoulun ja maanmieskoulun. Hän oli perustamassa kotikyläänsä nuorisoseuraa ja toimi sen ensimmäisenä puheenjohtajana. Vuonna 1910 hän sai Niemen isännyyden äidiltään, joka oli hoitanut tilaa miehensä jälkeen vuosina 1902–1910.. Kalle avioitui Hilma Laitisen (1896–1932) kanssa 1917. He saivat viisi lasta. Kalle Kämäräinen avioitui ensimmäisen vaimonsa kuoleman jälkeen Alli Sofia Holländerin (1909–1984) kanssa. Heille syntyi kaksi lasta.
## Paikallinen vaikuttaja
Kämäräinen toimi Kiuruvedellä lukuisissa luottamustehtävissä kuten kunnanvaltuuston jäsenenä ja puheenjohtajana, kunnanhallituksessa ja Kiuruveden luterilaisen seurakunnan kirkkohallintokunnassa. Hän oli useiden osuuskuntien hallintoneuvostojen jäsenenä sekä maalaisliiton Kiuruveden kunnallistoimikunnan puheenjohtaja (1942–1964). Kunnallisneuvoksen arvonimen Kämäräinen sai vuonna 1961.

## Kansanedustaja
Kämäräinen oli maalaisliiton kansanedustaja 21. lokakuuta 1930 – 5. huhtikuuta 1945 ja uudelleen 29. maaliskuuta 1954 – 19. helmikuuta 1962. Hän oli jäsenenä laki-, laki- ja talous-, maatalous-, puolustusasiain ja sivistysvaliokunnissa sekä suuressa valiokunnassa, työväenasiain-, ulkoasiain- ja valtiovarainvaliokunnissa. Presidentin valitsijamiehenä hän oli vuosina 1937, 1940, 1950, 1956 ja 1962.

Eduskunnan ulkoasiainvaliokunnan äänestäessä Moskovan rauhansopimuksen hyväksymisestä maaliskuussa 1940 Kämäräinen ja hänen puoluetoverinsa Urho Kekkonen sekä kokoomuksen Jaakko Ikola ja IKL:n Kaarlo Kares vastustivat rauhansopimuksen hyväksymistä.

## Lähteet
*
*

### Viitteet
Vihermedestäjä

**Vihermedestäjä** (*Deleornis fraseri*) on medestäjien heimoon kuuluva varpuslintu.

## Levinneisyys
Vihermedestäjää tavataan Afrikassa Guineasta ja Malin eteläosista Ugandaan ja Angolan pohjoisosiin ulottuvalla alueella. Lajin on kuvattu olevan pääosin yleinen, ja se on luokiteltu elinvoimaiseksi.

## Lähteet
Kapinmedestäjä

**Kapinmedestäjä** (*Anthobaphes violacea*) on medestäjien heimoon kuuluva varpuslintu.

## Levinneisyys
Kapinmedestäjää tavataan Etelä-Afrikassa. Lajin on kuvattu olevan yleinen, ja se on luokiteltu elinvoimaiseksi.

## Lähteet

## Aiheesta muualla
Kultasiipimedestäjä

**Kultasiipimedestäjä** (*Drepanorhynchus reichenowi*) on medestäjien heimoon kuuluva varpuslintu.

## Levinneisyys
Kultasiipimedestäjää tavataan Kongon demokraattisessa tasavallassa, Keniassa, Tansaniassa ja Ugandassa. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Sebastian Aho (täsmennyssivu)

**Sebastian Aho** voi tarkoittaa seuraavia henkilöitä:

*Sebastian Aho (s. 1997 Rauma, Suomi), suomalainen jääkiekkoilija, pelipaikaltaan hyökkääjä
*Sebastian Aho (s. 1996 Uumaja, Ruotsi), ruotsalainen jääkiekkoilija, pelipaikaltaan puolustaja
Täplälaulumesikko

**Täplälaulumesikko** (*Xanthotis polygrammus*) on mesikoiden heimoon kuuluva varpuslintu.

## Levinneisyys
Täplälaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan yleinen, ja se on luokiteltu elinvoimaiseksi.

## Lähteet
Wengernalpbahn

**Wengernalpbahn** (lyhenne **WAB**) on sveitsiläinen rautatieyhtiö, joka toimii Keski-Sveitsissä Bernin Alpeilla. WAB:n kotipaikka on Interlaken. WAB:n omistaa pörssinoteerattu liikenneyhtiö Jungfraubahn Holding AG.

## Historiaa
Alun perin Wengernalpbahnin rata Lauterbrunnenista Kleine Scheideggin solan yli Grindelwaldiin otettiin käyttöön 20.6.1893. Nykyinen Wengernalpbahn AG aloitti toimintansa yritysjärjestelyjen seurauksena 30.6.1994.  

## Toiminta
WAB omistaa Lauterbrunnenin-Grindelwaldin radan lisäksi junakalustoa henkilö- ja tavaraliikennettä varten, asemarakennuksia ja -rakennelmia 10 asemalla, 2 ravintolaa sekä hiihtohissi- ja köysiratalaitteita. 
 
WAB:n liikevaihto oli vuonna 2012 59 milj. CHF. Henkilöstön määrä oli 226. 

## Rataverkko
WAB:n rataverkon pituus on 19,1 kilometriä. Rataverkko on kapearaiteinen (800 mm) ja varustettu koko matkaltaan hammasrattain. Wengernalpbahn on maailman pisin yhtäjaksoinen hammasrata. Rata sähköistettiin vuosina 1909–10. Käyttöjännite on ollut alusta alkaen 1&nbsp;500 V dc. 

WAB:n rata ei liity teknisesti muihin rautateihin, mutta vaihtoyhteys muiden yhtiöiden juniin on Lauterbrunnennissa (Berner Oberland-Bahn, BOB), Grindelwaldissa (BOB) ja Kleine Scheideggissä (Jungfraubahn).

## Junaliikenne
Junaliikenne on ympärivuotista. 

## Lähteet
*
*
* 
* 

## Aiheesta muualla
Sãotoménmedestäjä

**Sãotoménmedestäjä** (*Dreptes thomensis*) on medestäjien heimoon kuuluva varpuslintu.
 
## Levinneisyys
Sãotoménmedestäjää tavataan endeemisenä São Tomén saarella. Laji on luokiteltu vaarantuneeksi, koska sen populaatio ja levinneisyysalue ovat pienet. Sen kannaksi on arvioitu 350–1&nbsp;500 yksilöä.

## Lähteet
Okie (albumi)

**Okie** on J. J. Calen kolmas studioalbumi julkaistiin vuonna 1974. Yhdeksän kappaletta äänitettiin Nashvillessa, Tennesseessa ja kolme kappaletta Tulsassa, Oklahomassa.

## Kappalelista
Kaikki kappaleet säveltänyt J. J. Cale ellei toisin mainita.

## Aiheesta muualla
*''Okie (albumi)'' Allmusicissa
Jozef Sládok

**Jozef Sládok** (s. 4. kesäkuuta 1988 Zvolen, Tšekkoslovakia) on slovakialainen jääkiekkopuolustaja, joka pelaa 1. hokejová liga SR:n HC 07 Detvassa. Isokokoinen Sládok on fyysinen puolustava puolustaja, joka on tullut tunnetuksi myös tappelijana.

## Ura
### Seuraura
Sládok debytoi HKm Zvolenin Extraliga-joukkueessa vain 16-vuotiaana kaudella 2004–2005. Hän pelasi siellä yhden ottelun myös seuraavalla kaudella 2005–2006, jolloin Sládok pelasi miesten pelejä myös kolmen ottelun verran lainalla Slovakian 1. ligan HC 05 Banská Bystricassa.

OHL-joukkue Plymouth Whalers varasi Sládokin 39. pelaajana . Hän pelasi joukkueessa kaksi seuraavaa kautta, joista jälkimmäisellä kaudella 2007–2008 Sládok voitti kaikkien aikojen ensimmäisenä eurooppalaispelaajana koko OHL:n jäähypörssin 223 minuutillaan. Hän voitti myös Whalersin sisäisen tehotilaston lukemalla +13. Sládokin ura Pohjois-Amerikassa jatkui kaudella 2008–2009 CHL-joukkue Corpus Christi IceRayzissa, mutta hän palasi kesken kauden kuitenkin kotimaahansa ja siirtyi 1. liga -joukkue HKM Lučenecin riveihin.

Alkukaudella 2009–2010 Sládokille kertyi yksi ottelu sekä HKm Zvolenin Extraliga-joukkueessa että 1. ligan HC 07 Detvassa. Joulukuussa 2009 hän siirtyi Yhdistyneen kuningaskunnan toiseksi korkeimmalla sarjatasolla EPIHL:ssä pelanneeseen Romford Raidersiin. Kaudeksi 2010–2011 Sládok siirtyi sarjatasoa ylemmäs EIHL-joukkue Hull Stingraysiin. Hän sijoittui 193 minuutillaan liigan jäähypörssissä seitsemänneksi. Kaudeksi 2011–2012 Sládok siirtyi pelaamaan samaa sarjaa Edinburgh Capitalsin riveihin. Hän sijoittui 158 minuutillaan EIHL:n jäähypörssissä yhdeksänneksi. Kaudeksi 2012–2013 Sládok palasi sarjatasoa alemmas EPIHL:ään ja siirtyi Peterborough Phantomsin joukkueeseen. Hän sijoittui 183 minuutillaan sarjan jäähypörssissä kolmanneksi.

Kesken toisen Phantoms-kautensa 2013–2014, siirtotakarajalla helmikuussa 2014 Sládok siirtyi loppukauden kattavalla sopimuksella Mestis-joukkue HC Keski-Uusimaahan. Hän sai heti debyytissään ottelurangaistuksen ryntäämisestä taklattuaan LeKin Henri Tammista. Sládok tuomittiin kahden ottelun pelikieltoon ja hän sai loppukaudella myös useita helppoja rangaistuksia maineensakin vuoksi. Kauden 2014–2015 kynnyksellä, syyskuussa 2014 Sládok palasi kotimaahansa ja siirtyi vuoden mittaisella sopimuksella hänelle aiemmin yhden ottelun verran tuttuun HC 07 Detvaan, 1. ligaan. Sládok oli joukkueen tehokkain puolustaja tehoilla 8+20=28, joilla hän sijoittui liigan puolustajien pistepörssissä viidenneksi. Sládok voitti myös Detvan sisäisen tehotilaston lukemalla +30. Hän voitti myös 1. ligan jäähypörssin 184 minuutillaan, kuten myös pudotuspeleissä jaetusti HK Spišská Nová Vesin Matej Hamrákin kanssa 45 minuutillaan. Sládok voitti kauden päätteeksi mestaruuden. Myös kaudella 2015–2016 hän oli Detvan tehokkain puolustaja tehoilla 5+12=17 ja voitti taas 1. ligan jäähypörssin 158 minuutillaan, kuten myös pudotuspeleissä 33 minuutillaan.

### Maajoukkueura
Sládok pelasi alle 18-vuotiaiden MM-kilpailuissa vuonna 2006 ja World U-17 Hockey Challengessa vuonna 2005.

## Tilastot

## Lähteet
*
*

### Viitteet
Frankin Parantola

**Frankin Parantola** on suomenkielinen rockyhtye. Frankin Parantola julkaisi yhtyeen nimeä kantavan ensimmäisen albumin 31. tammikuuta 2014.

## Jäsenet
* Markus Välimaa – laulu, kitara
* Sami Jormanainen – basso
* Jarkko Salo – koskettimet, taustalaulu
* Janne Käpylä – rummut, taustalaulu

## Julkaisut
**Albumit**
* *Frankin Parantola* (Secret Entertainment, 2014)

:Onko tämä se päivä / Toivomuslähde / Heitin ankkurin / Valokuva / Maailma loppuu tänään /
:Tielle jälleen / Laskuvarjo / Siivet lyö tyhjää / Vihollinen / Määränpää

**Singlet**
* Onko tämä se päivä (Secret Entertainment, 2016)

**Videot**
* Onko tämä se päivä (04.05.2016)
* Valokuva (21.05.2014)
* Tielle jälleen (01.12.2013)

## Aiheesta muualla:
* Yhtyeen kotisivut
Diao Yinan

**Diao Yinan**, 刁|亦|男, Diāo Yì'nán, (s. 1969 Xi'an, Shaanxi) on kiinalainen elokuvaohjaaja, käsikirjoittaja ja ajoittain myös näyttelijä. Hänen elokuvansa *[[Bai Ri Yan Huo]]* ('Musta hiili, ohut jää') sai vuonna 2014 Berliinin elokuvajuhlien Kultainen karhu -palkinnon 

## Elämäkerta
Diao valmistui 1992 Teatterin keskusakatemiasta ja on työskennellyt käsikirjoittajana ohjaajien Shi Runjiu ja Zhang Yang kanssa. Diao on ohjannut kaksi omaa elokuvaa, vuonna 2003 valmistuneen *[[Uniform (elokuva)|Uniform]]* ja vuonna 2007 valmistuneen *[[Night Train (vuoden 2007 elokuva)|Night Train]]*, jonka ensi-ilta oli Un Certain Regard -kilpailussa vuonna 2007 Cannesin elokuvajuhlilla.

## Filmografia
### Käsikirjoittajana

### Ohjaajana

### Näyttelijänä

## Lähteet

## Aiheesta muualla
*
*Diao Yinan  at the Chinese Movie Database
*Short biography  from the Global Film Initiative
Kultakeskus

**Kultakeskus Oy** on suomalainen jalometallituotteita valmistava yritys. Se toimii myös kellojen maahantuojana.

## Historia
Kultakeskus perustettiin vuonna 1897, jolloin kultaseppä Nestor Westerback perusti Helsinkiin kultasepänliikkeen. Hopeatuotteiden valmistus alkoi Hämeenlinnassa vuonna 1918. Kultakeskus Oy:n uudet tuotantotilat valmistuivat Hämeenlinnaan vuonna 1975. Nykyisin Kultakeskuksens koko toiminta on keskitetty Hämeenlinnan tehtaalle.  Kultakeskus osti vuonna 1989 Auran  Kultaseppä Oy:n Turusta, vuonna 2000 Jucka´s design Oy:n Imatralta, vuonna 2008 Kultateollisuus Oy:n liiketoiminnan Turusta ja vuonna 2010 Suomen Rahapaja Oy:n palkitsemisliiketoiminnan Vantaalta. Myös kaikkien näiden tuotanto on siirtynyt Hämeenlinnaan.

## Toiminta ja tuotanto
Suomen hopeatuotteiden valmistuksesta Kultakeskuksen osuus on noin 85 %  Kultakeskuksella on vähittäisliikeasiakkaita Suomessa yli 500, Ruotsissa 80 ja Norjassa 30. Lisäksi yritys vie tuotteita mm. Venäjälle ja Viroon.
 
Kultakeskuksen tuotevalikoimiin kuuluu timantti-, kulta- ja hopeakoruja, ruoka- ja kahvipöydän hopeita, tina-, pronssi- ja kristalliesineitä, mitaleja, pokaaleja sekä teollisuudessa tarvittavia platinatuotteita. Kultakeskus valmistaa tai välittää useita kellomerkkejä. Suuri osa valmistuksessa käytettävistä jalometalliraaka-aineista saadaan Suomesta.

Kultakeskus Oy työllistää noin 85 työntekijää. Yritys työllistää myös 15 alihankkijayrittäjää Suomessa. 

## Kultakeskuksen valmistamia tuotteita

*  Helsingin olympiakisojen mitalit ja soihdut 1952.
*  Tapio Wirkkalan suunnittelema hopeinen ETYK- malja (1975). Vastaavat pienemmät maljat valmistettiin valtion lahjana osallistujamaiden edustajille.
*  Timo Sarpanevan suunnittelemat Mäntyniemen juhlakattauksen hopeaesineet.
*  Lahjaesineet valtiovierailijoille.
*  Suomen suurlähetystöjen hopeiset aterimet ja kahvipöydän esineet.
*  Vuoden 2012 jääkiekon MM-kisojen palkinto- ja muistomitalit. 

## Suunnittelijoita
Kultakeskus on valmistanut monien kansainvälisesti tunnettujen suomalaisten suunnittelijoiden tuotteita.
* Tapio Wirkkala
* Timo Sarpaneva
* Ristomatti Ratia

## Lähteet

## Aiheesta muualla
* Kultakeskus Oy yhtiönä Pörssitieto
Vijay (näyttelijä)

**Joseph Vijay Chandrasekhar** (s. 22. kesäkuuta 1974 Madras, Tamil Nadu, Intia), tunnetaan pelkästään nimellä **Vijay**, on intialainen näyttelijä, playback-laulaja ja tuottaja, joka työskentelee tamilinkielisessä elokuvateollisuudessa. Hän on elokuvantekijä S. A. Chandrasekharin ja laulaja Shoban poika.

## Filmografia

## Diskografia

## Lähteet

## Aiheesta muualla

*
Pikkupaha

**Pikkupaha** on tamperelais-eteläpohjalainen rockyhtye. Pikkupaha voitti Rocklyriikka-kilpailun vuonna 2004. Esikoisalbumi *Epävakaa* julkaistiin keväällä 2005. Tätä ennen bändi ehti julkaista yhden omakustannepitkäsoiton, *Polttaa*. Viimeisin levy *Leikki* ilmestyi 2010.

## Jäsenet
* Anu Hietikko – laulu, kitara, koskettimet
* Markus Välimaa – kitara, taustalaulu

; Entiset jäsenet
* Joon Tervakari – basso (Leikki)
* Antti Leminen – rummut (Kaunista oot, Epävakaa, Leikki)
* Anna Czaplicki – basso (Kaunista oot, Epävakaa, Lasit särkyy)
* Ville Siuruainen – rummut (Epävakaa, Lasit särkyy)
* Marika Lassila – basso (Kuka, Polttaa, Kaunista oot)
* Mikko Uola – rummut (Kuka, Polttaa, Kaunista oot)
* Antti Kujanpää – koskettimet (Kuka, Polttaa)
*  Marko Kivelä – kitara (Polttaa)

; Vierailijoita levyillä:
* Maija Laasala – viulu (Leikki)
* Kaisa Ignatius-Aho – sello (Leikki)
* Jyrki Hannila – trumpetti (Epävakaa)
* Aino Holma – viulu (Epävakaa)

## Julkaisut
**Albumit**
* *Leikki* (2010)
:Hetki / Nopeaan / Leikki / Makaan / Sulla on /
:Lasit särkyy / Väkevää / Kestän / Sähköö / Mustaa

* *Epävakaa* (2005)
:Maa / Prinsessa / Kaunista oot / Vihjaa / Onnellinen /
:Epävakaa / Aaltoillaan / Riivaan / Poispäin

* *Polttaa* (2003)
:Polttaa / Ensikosketus / Nousin Hiljaa / Kuka / Vierelläni vieras
:Naispaholainen / Kosketanko / Hyvä ja ylpeä / Vanha tarina / Leuhka lutka / Aamulla varhain

**Singlet / EP:t**
* Lasit särkyy (2006)
:Lasit särkyy / Sähköö / Makaan

* Kaunista oot (2004)
:Kaunista oot / Riivaan / Polttaa

* Kuka (1999)
:Kuka / Nousin hiljaa / Hyvä ja ylpeä / Hissun kissun

**Mukana muissa julkaisuissa**
* *Kuudes ulottuvuus* (2006)
* *Promo 2000* (1999)

## Aiheesta muualla
* Yhtyeen kotisivut 
* Pikkupaha Facebookissa
* Pikkupaha Spotifyssa
* Pikkupahasta Desibeli.netissä
Indila

**Indila**, oikealta nimeltään **Adila Sedraïa** (s. 26. kesäkuuta 1984 Pariisi), on ranskalainen laulaja ja lauluntekijä. Hänen ensimmäinen soolosinglensä, ”Dernière Danse”, julkaistiin loppuvuodesta 2013. Sitä ennen hän on esiintynyt muun muassa Youssouphan kappaleella. ”Dernière Danse” on sijoittunut parhaimmillaan Ranskan singlelistalla toiselle sijalle.

Indilan ensimmäinen albumi, *[[Mini World]]* julkaistiin vuonna 2014. Albumin toisena singlenä julkaistiin kappale ”Tourner dans le vide” ja kolmantena singlenä ”S.O.S”. Albumi oli 32 peräkkäistä viikkoa Ranskan albumilistan kymmenen parhaan joukossa. Se sai Ranskassa timanttilevyn 500&nbsp;000 kappaleen myynnistä, ja sitä on myyty Ranskan ulkopuolella 150&nbsp;000 kappaletta.

## Lähteet

## Aiheesta muualla
*Viralliset kotisivut
Bismarck Bobcats

**Bismarck Bobcats** on yhdysvaltalainen, Pohjois-Dakotan Bismarckin kaupungista kotoisin oleva juniorijääkiekkojoukkue, joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 1997. Joukkue pelaa kotipelinsä V.F.W. Sports Centerissä.
Jungfraubahn

**Jungfraubahn** (lyhenne **JB**) on sveitsiläinen rautatieyhtiö, joka toimii Keski-Sveitsissä Bernin Alpeilla. Yhtiön kotipaikka on Interlaken. JB:n omistaa pörssinoteerattu liikenneyhtiö Jungfraubahn Holding AG.

## Historiaa
Jungfraubahnin rata Kleine Scheideggistä Jungfraujochille rakennettiin vaikeissa olosuhteissa lähes 20 vuoden ajan. Rata otettiin käyttöön useassa vaiheessa vuosina 1898–1912:

Alun perin Jungfraubahn aloitti toimintansa vuonna 1894. Nykyinen Jungfraubahn AG on aloittanut yritysjärjestelyjen seurauksena 30.6.1994.

## Toiminta
Jungfraubahn omistaa Jungfraujochin radan lisäksi junakalustoa henkilö- ja tavaraliikennettä varten, asema-, ravintola- ja myymälätiloja sekä 12 megawatin vesivoimalaitoksen Lütschentalissa, Schwarze Lütschine -joessa. Yhtiön liikevaihto oli vuonna 2014 77 milj. Sfr. Liikevaihdosta 54 milj. Sfr kertyi matkalipputuloista, 15 milj. Sfr sähköenergian myynnistä. Yhtiön liikevoitto oli 24 milj. Sfr eli 31 % liikevaihdosta. Henkilöstön määrä oli 136.

## Rataverkko

Jungfraubahnin rataverkon pituus on 9,3 kilometriä, josta tunnelia on 7,6&nbsp;km. Rataverkko on kapearaiteinen (1&nbsp;000&nbsp;mm) ja varustettu koko matkaltaan hammasrattain.

Rata on ollut alusta alkaen sähköistetty. Aluksi käyttöjännite oli kolmivaiheinen 650&nbsp;V 40&nbsp;Hz. Vuonna 1960 jännite muutettiin 1&nbsp;125 voltiksi ja taajuus yleisen sähköverkon mukaiseksi 50 hertsiksi. Jungfraubahnin rata on Gornergratbahnin ohella toinen kolmivaiheisella sähkönsyötöllä toimivista rautateista Sveitsissä. Vaihejohtimista kaksi on ajolankoja. Kolmas vaihe on maan potentiaalissa ja "johtimina" toimivat käytännössä kiskot.

Yhtiön rata ei liity teknisesti muihin rautateihin, mutta Kleine Scheideggissä on vaihtoyhteys Wengernalpbahnin juniin, sekä Grindelwaldin että Lauterbrunnenin suuntaan.

## Junaliikenne
Junaliikenne Jungfraujochille on ympärivuotista. Junia kulkee kesäkaudella (huhtikuulta lokakuulle) kaksi tunnissa, talvikaudella tunneittain. Matka vuorelle kestää 52 minuuttia, alaspäin muutaman minuutin vähemmän.

Solassa kävi vuonna 2014 noin 866&nbsp;000 matkailijaa. Vuonna 2015 rikkoutui miljoonan matkustajan raja, kun vuorelle matkusti 1&nbsp;007&nbsp;000 kävijää.

## Katso myös
* Luettelo Sveitsin pörssissä noteeratuista yhtiöistä

## Lähteet
*
*
* 
*

### Viitteet

## Aiheesta muualla
Alppivarjohiippa

**Alppivarjohiippa** (*Epimedium alpinum*) on varjohiippojen sukuun kuuluva laji. Se on monivuotinen ruohovartinen kasvi. Lehtilapa on kaksinkertaisesti kolmisorminen ja lehdyköiden muoto on herttamainen. Kukinto on harsumainen terttu. Kukkien reunat ovat punertavia ja keskemmältä olevat kukan mesilehdet ovat keltaisia. Hedelmä on muodoltaan kota. Alppivarjohiippa viihtyy varjossa ja kostealla paikalla. Se on lähtöisin Euroopan kaakkoisosista ja sitä käytetään Suomessakin koristekasvina. Se kukkii toukokuulta kesäkuulle. Lisäys jakamalla tai juuripistokkaista.

## Lähteet

## Aiheesta muualla
* Puutarha.net: Alppivarjohiippa (''Epimedium alpinum'') 
* UniProt, Taxonomy: ''Epimedium alpinum''
MediaPro Music

**MediaPro Music** on romanialainen levy-yhtiö, joka on osa Media PRO Groupia. Vuonna 1997 perustettu levy-yhtiö on yksi merkittävimmistä Romaniassa.

## Lähteet

## Aiheesta muualla
* Vitalliset kotisivut
Zomboy

**Zomboy** (oikealta nimeltään **Joshua Mellody**) on brittiläinen elektronisen musiikin tuottaja ja DJ.
Zomboyn debyytti "Game Time EP" julkaistiin vuonna 2011 Never Say Die Recordsin kautta. Hänen debyytti-EP oli Beatportin top 5 dubstep-listalla yli 8 viikkoa.  Vuoden lopussa hänen musiikkiaan ja remixejään lisensoitiin isommille levy-yhtiöille, kuten Warnerille ja Ministry of Soundille.

Vuonna 2012 Zomboy julkaisi toisen albuminsa "The Dead Symphonic EP". Maaliskuussa 2013 hän julkaisi singlen "Here to Stay", jossa oli mukana Lady Chann. Syyskuussa 2013 hänen "Reanimated EP" julkaistiin kahdessa osassa.

Zomboy on ottanut vaikutteita muun muassa Skrillexiltä ja Ruskolta.

## Diskografia
### EP:t

### Singlet

### Remixit

## Esiintymiset Suomessa
* 15. elokuuta 2014 – Weekend Festival, Helsinki
* 15. lokakuuta 2013 - Pakkahuone, Tampere
* 16. elokuuta 2013 – Neverland Festival, Oulu 
* 19. elokuuta 2019 - Weekend Festival, Helsinki

## Lähteet

## Aiheesta muualla

* Viralliset sivut
Tadžikistan talviolympialaisissa 2014

**[[Tadžikistan]]** osallistui **[[Talviolympialaiset 2014|Sotšin talviolympialaisiin 2014]]**. Joukkue koostui yhdestä urheilijasta, joka kilpaili alppihiihdossa.

### Alppihiihto

## Lähteet
Hawker Siddeley HS125

**Hawker Siddeley HS.125** *Dominie* on suihkumoottorein varustettu brittiläinen matkustajalentokone. Koneen kaksi Rolls-Royce Viper -suihkuturbiinia sijaitsevat koneen rungossa takana. Lentokoneen konstruktio on nuolimuotoinen alataso, jossa korkeusperäsimet sijaitsevat korkealla ylhäällä pyrstössä. Peräsin ei kuitenkaan ole T-kirjainta täysin muistuttava. Koneen suunnittelussa on pyritty välttämään tasojen, peräsinten ja moottorien välistä turbulenssia.

Konetyypin ensilento tapahtui 13. elokuuta 1962. Tuotanto kattoi enemmän kuin 1&nbsp;000 koneyksilöä, ja se päättyi niinkin myöhällä kuin vuonna 2013.

Koneessa on kahden hengen miehistö. Konetta käytettiin muiden tehtävien ohella henkilökuljetukseen, kuten VIP-koneena. Se saattoi ottaa tähän tarkoitukseen kahdeksan matkustajaa. Muussa henkilökuljetuksessa koneeseen mahtui 14 henkilöä.

## Lähteet
*Eskelinen, Heikki; Kärnä, Juhani et al, WSOY, Helsinki-Porvoo, 1968: Tiedon Portaat – osa 3 (Ilmailu): s. 537

### Viitteet

## Aiheesta muualla
García II

**García II** voi tarkoittaa ainakin seuraavia:

* Garcia II Sanchez, Pamplonan eli Navarran kuningas vuosina 994–1000
* García II, Galician kuningas vuosina 1065–1071
* Garcia II, Kongon kuningas 1641–1661.
Gilfach Goch

**Gilfach Goch** on kylä Walesissa, lähellä Tonyrefailin kaupunkia. Kylässä oli vuoden 2011 väestönlaskennan mukaan 1&nbsp;920 asukasta. Vuoden 2004 väestönlaskennan mukaan Gilfach Goch oli Britannian vähiten uskonnollisin paikkakunta; sen asukkaista 38,5 prosenttia ilmoitti, ettei kuulu mihinkään uskontokuntaan.

## Lähteet

## Aiheesta muualla
Lettopaju

**Lettopaju** (*Salix myrsinites*) on pajujen sukuun kuuluva laji. Se on matala pensas, jonka korkeus on 20 cm:stä metriin.

## Lajikuvaus
Oksat ovat mutkikkaita, paksuja, kyhmyisiä ja väriltään punarusehtavan mustia. Lehdet ovat soikeita, verkkosuonisia, lyhytruotisia ja nahkeita. Niissä on suurehkot korvakkeet. Lehtien asento on kierteisiä. Silmut ovat kellanruskeita ja niiden kärjet ovat pyöreät.

## Kukat ja siemenet
Lettopaju kukkii kesäkuussa samaan aikaan kun lehdet puhkeavat. Muiden pajujen tapaan se on hyönteispölytteinen. Se on kaksikotinen eli sen hede- ja emikukat ovat eri kasveissa. Hedelmän muoto on kota. Siemenissä on lenninhaivenet.

## Levinneisyys
Sitä tavataan Skotlannissa, Fennos-Skandinavian pohjoisosassa ja Huippuvuorilla. Suomessa se esiintyy pääasiassa Oulun korkeudelta ylöspäin.

## Elinympäristö
Lettopajua esiintyy kosteilla paikoilla, kuten letoilla ja ojan varsilla sekä tunturikoivikoissa. Se on kalkinsuosija.

## Lähteet

## Aiheesta muualla
* Kasviatlas 2020: Lettopajun (''Salix myrsinites'') levinneisyys Suomessa.
* 
* 
* Pohjolan kasvien pauloissa: ''Salix myrsinites'' - lettopaju
*
Viialan lasitehdas

**Viialan lasitehdas** (tunnetaan myös nimellä Wiialan lasitehdas) oli Viialassa vuosina 1890–1938 toiminut lasitehdas.  Viialan lasitehdas oli jonkin aikaa Suomen kolmanneksi suurin lasitehdas. Tehtaan päätuotteena oli koko toiminta-ajan pakkauslasi, lisäksi tehdas valmisti myös talouslasia ja tehtaan yhteydessä oli talouslasihiomo. Ainoaksi jäänyt talouslasikuvasto ilmestyi vuonna 1911.

Viialan lasitehtaan perusti vuonna 1890 Akaan Höyrysaha Oy, etupäässä sen vuoksi että yhtiön saha täten sai käyttäkohteen ripa- ja muille puujätteilleen. Aluksi tehtaalla oli käynnissä ainoastaan yksi sulatusuuni olut- y.m. pullojen valmistamista varten. Työntekijöitä oli 35–40 henkilöä. Tehtaan sulatusosasto tuhoutui vuosien kuluessa tulipaloissa kolme kertaa, viimeksi vuonna 1921. Vuonna 1922 syksyllä tehdas oli taas uudelleen rakennettu, tällä kertaa tiilistä ja betonista. Vuonna 1929 tehtaalle valmistui oma kuivauslaitos polttoaineiden kuivaamista varten. Tehdas tarvitsi noin 15–17 metristä syltä ripapuita vuorokaudessa, jotka tulivat suoraan sahalta tehtaan kuivaamoon. Vuonna 1930 tehtaalla oli neljä sulatusuunia, joista tavallisesti kaksi oli samanaikaisesti käytössä. Tehdas valmisti pulloja, lääkelasia, teknillistä lasia ja jonkun verran talouslasia. Tehdas oli osakkaana Lasitehtaitten Myyntikeskuksessa. Työntekijöitä oli 225–230 vakinaista työntekijää.

Viialan lasitehtaan 70 metriä pitkä ja 36 leveä lautarakenteinen hyttirakennus paloi 12. marraskuuta 1921 koneineen ja sulatusuuneineen. Tehtaan konttorirakennus ja varasto- ja raaka-ainemakasiinit saatiin suojeltua. Hyttirakennus oli palannut aiemmin joulukuussa 1916 mutta se oli rakennettu uudelleen.

## Lähteet
Lukukeskus

**Lukukeskus – Läscentrum ry** (aiemmin **Kirjailijakeskus**) on kirjailijajärjestöjen ja -liittojen vuonna 1972 perustama lukemista edistävä järjestö ja kirjailijavierailujen välittäjä. Valtakunnallisesti toimiva Lukukeskus välittää vuosittain noin 2&nbsp;000 kirjailijaesiintymistä. Lisäksi se järjestää lukukampanjoita ja toimii lukemisen ja lukutaidon asiantuntijajärjestönä. Järjestö julkaisee verkossa nuorille suunnattua Lukufiilis-lehteä sekä kirjallisuuskritiikin Kiiltomato.net-verkkolehteä. Aiemmin se julkaisi myös lasten Vinski-kirjallisuuslehteä.

Lukukeskuksella on erityinen asema erityisesti lasten ja nuorten lukemisen edistämisessä. Opettajat ja kirjastoalan ammattilaiset eri puolilta Suomea käyttävät Lukukeskuksen palveluja työssään. Asiantuntijuuden kysyntä lukemiseen ja lukutaitoon liittyvissä kysymyksissä on kasvanut merkittävästi. Lukukeskus toimii yhteistyössä kirjailijoiden, kääntäjien, kustantajien, kirjastojen, koulujen sekä kulttuurijärjestöjen kanssa. Lukukeskuksen vierailupalvelussa on yli tuhat kirjallisuusalan ammattilaista. Vuodesta 2019 Lukukeskus on toteuttanut Lukulahja lapselle -kampanjaa, jossa vauvaperheille jaetaan neuvolakäynnin yhteydessä maksuton kirjakassi. Ohjelma sai vuonna 2022 Lastenkirjainstituutin myöntämän Onnimanni-palkinnon.

Järjestön toimintaa rahoittavat Suomen opetus- ja kulttuuriministeriö sekä suomalaiset säätiöt. Vuonna 2024 keskusta tukivat ministeriön lisäksi Svenska kulturfonden, Stiftelsen Brita Maria Renlunds minne, Finlands svenska författareföreningen, Suomen Kulttuurirahasto, Otto A. Malms donationsfond, Tiedekeskussäätiö, Jenny ja Antti Wihurin rahasto ja Kopiosto.

Lukukeskuksen toiminnanjohtaja on syyskuusta 2022 alkaen Emmi Jäkkö. Hän seurasi tehtävässä Suomen Kirjailijaliiton toiminnanjohtajaksi siirtynyttä Ilmi Villacísta, joka työskenteli toiminnanjohtajana tammikuusta 2015 alkaen. Hallituksen puheenjohtajana on toiminut vuodesta 2018 kirjailija Juha Itkonen.

## Jäsenjärjestöt
Lukukeskuksella on kymmenen kirjallisuuden alan jäsenjärjestöä: 
* Finlands Svenska Författareförening
* Kansanvalistusseura
* Suomen arvostelijain liitto
* Suomen Kirjailijaliitto
* Suomen kirjastoseura
* Suomen kääntäjien ja tulkkien liitto
* Suomen lasten- ja nuortenkirjailijat
* Suomen Näytelmäkirjailijat ja Käsikirjoittajat
* Suomen tietokirjailijat
* Äidinkielen opettajain liitto

## Lähteet

## Aiheesta muualla
* Lukukeskuksen verkkosivut
Leeliat

**Leeliat** (*Laelia*) on suku, joka kuuluu heimoon kämmekkäkasvit (*Orchidaceae*). Sen lajeja käytetään koristekasveina, huonekasvina ja leikkokukkana.

Leelioihin kuuluu noin 50 lajia ikivihreitä, epifyyttisiä tai maassa kasvavia orkideoita. Niitä esiintyy luonnossa Amerikan mantereella, Meksikosta, Brasiliaan ja Argentiinaan. Kasvavat usein tammimetsissä, rannikoilta 2600 metrin korkeuteen. 

Viljellyt leeliat viihtyvät viileässä. Niitä kasvatetaan epifyyttiorkideojen ruukkuseoksessa tai pieninä kaarnalevyn päällä. Leelioita on risteytetty suvun katleijat (*Cattleya*) lajien kanssa.

## Lajeja
* *Laelia jongheana* – rusoleelia
* *Laelia lobata* – rusettileelia
* *Laelia rubescens* – kirjoleelia

## Lähteet

## Aiheesta muualla
* Finto: Kassu – Kasvien suomenkieliset nimet: ''Laelia''
*ITIS: ''Laelia'' 
*UniProt, Taxonomy: ''Laelia''
Lykastet

**Lykastet** eli **siipiorkideat** (*Lycaste*) on suku, joka kuuluu heimoon kämmekkäkasvit (*Orchidaceae*). Sen lajeja on käytössä koristekasveina, huonekasvina.

Lykasteja on noin 45 lajia epifyyttisiä tai maassa kasvavia orkideoita, joita esiintyy luonnossa Meksikossa, Keski-Amerikassa, Etelä-Amerikassa ja Länsi-Intiassa. Kasvavat pilvimetsissä 600–2200 metrin korkeudella merenpinnasta. Suuret tuoksuvat kukat ovat tavallisesti kolmion muotoiset.

Viljellyt lykastet viihtyvät viileässä. Niitä kasvatetaan kaarnamurskassa tai muussa ilmavassa ruukkuseoksessa tai kaarnalevyjen pinnalla.

## Lajeja
* *Lycaste aromatica* – tuoksulykaste eli tuoksusiipiorkidea
* *Lycaste skinneri* – punalykaste

## Lähteet

## Aiheesta muualla
* Suomen Lajitietokeskus: Siipiorkideat – ''Lycaste''
*ITIS: ''Lycaste'' 
*UniProt, Taxonomy: Lycaste
Pullman

**Pullman** voi tarkoittaa ainakin seuraavia:

*Pullman Palace Car Company, yhdysvaltalainen rautatievaunujen valmistaja
*Pullman-vaunu, erilaisista junien makuu- ja ravintolavaunuista käytetty nimitys
*Pullman, Mercedes-Benz- ja Maybach-loistoautojen pidempikorinen limusiinimalli
*Pullman, entinen tehdaskaupunki, nykyinen Chicagon kaupunginosa
*Pullman, kaupunki Washingtonin osavaltiossa Yhdysvalloissa
*Pullman Hotels, yksi ranskalaisen AccorHotelsin hotelliketjuista

## Sukunimenä
*Bill Pullman (s. 1953), yhdysvaltalainen näyttelijä
*George M. Pullman (1831–1897), yhdysvaltalainen liikemies, Pullman-vaunun kehittäjä ja Pullman Companyn perustaja
*Philip Pullman (s. 1946), brittiläinen kirjailija

## Muuta
*Pullmanin lakko, suuri rautatietyöläisten lakko Yhdysvalloissa vuonna 1894
**[[Ryhmä Pullman]]*, brittiläinen television poliisisarja
Nystykämmekät

**Nystykämmekät** (*Oncidium*) on suku, joka kuuluu heimoon kämmekkäkasvit (*Orchidaceae*). Sen lajeja on hyötykäytössä koristekasveina, huonekasvina.

Nystykämmeköihin kuuluu yli 450 lajia ikivihreitä orkideoita, jotka ovat epifyyttisiä, litofyyttisiä tai maassa kasvavia. Niitä esiintyy luonnossa Meksikossa, Keski-Amerikassa, Etelä-Amerikassa ja Länsi-Intiassa. Kasvavat vaihtelevissa ympäristöissä merenpinnasta 3000 metrin korkeudelle. Jotkin nystykämmekät ovat tiiviskasvuisia ja pienilehtisiä. Muilla lajeilla varsimukulasta kasvaa yksi suuri tai kaksi pienempää lehteä. Kukat ovat tavallisesti keltaisia ja niiden huuli on huomattavan suuri.

Viljellyt nystykämmekät viihtyvät viileässä tai keskilämpimässä ilmassa. Niitä kasvatetaan epifyyttien ruukkuseoskasvualustassa tai kaarnan pinnalla tai korissa.

## Lajeja
* tuoksunystykämmekkä (*Oncidium ornithorhynchum*) – Etelä-Meksiko, Guatemala, El Salvador, Costa Rica.

## Lähteet

## Aiheesta muualla
* Finto: Kassu – Kasvien suomenkieliset nimet: ''Oncidium''
*ITIS: ''Oncidium'' 
*UniProt, Taxonomy: Oncidium